Source: https://fin.afterdawn.com/uutiset/artikkeli.cfm/2008/11/18/netflix_kuoppaa_hd_dvd_n_ensi_kuussa
Timestamp: 2020-01-29 12:35:23+00:00

Document:
Netflix kuoppaa HD DVD:n ensi kuussa - AfterDawn
AfterDawn > Uutiset > Netflix kuoppaa HD DVD:n ensi kuussa
Netflix kuoppaa HD DVD:n ensi kuussa
Kirjoittaja Lauri Jämsä @ 18.11.2008 07:53 Kommentteja (1)
Yhdysvaltojen suurin elokuvien postivuokrauspalvelu Netflix lopettaa HD DVD -levyjen vuokraustoiminnan joulukuun 15. päivänä, Yahoo! Tech kertoo.
Teräväpiirtolevyformaattien sota HD DVD:n ja Blu-rayn välillä päättyi viimein tämän vuoden helmikuussa, kun Toshiba myönsi HD DVD:n jääneen Blu-rayn jalkoihin. Tämän jälkeen markkinoilta alkoivat hävitä niin HD DVD -soittimet kuin -levytkin.
Kun Netflix ilmoitti ensimmäisen kerran kääntyvänsä formaattisodassa Blu-rayn puolelle, oli se jo osaltaan niitti HD DVD:n arkkuun. Ensimmäisenä HD DVD:n laittoi suurista vaikuttajista jäihin kuitenkin Warner Bros, joka ilmoitti lähtevänsä Blu-rayn matkaan hieman ennen tammikuussa järjestettyjä CES-messuja.
Yhtä kaikki, HD DVD on kuopattu, ja nyt on aika saada kuluttajat innostumaan Blu-ray-formaatista. Tähän auttanevat ainoastaan edulliset elokuvat ja soittimet, joita saadaan toivottavasti joulumyyntiin täällä Suomessakin. Esimerkiksi eilen Yhdysvalloissa kaupiteltiin Memorex-merkkistä Blu-ray-soitinta 140 dollarilla. Suomessa halvimpien Blu-ray-soittimien hinnat pyörivät noin 250 euron paikkeilla.
Tarkasta tästä laitevertailustamme löytyvien Blu-ray-soittimien tuoreimmat hinnat.
<Woot kauppaa Memorexin Blu-ray-soitinta 140 dollarin hinnalla >P2P-verkoissa jaeltiin viime vuonna musiikkia 69 miljardin dollarin edestä
118.11.2008 09:27
Kuinka kiva/hyödyllinen uutinen, kiinnoostaa kovasti että joku Amerikkalainen elokuvanvuokrausfirma lopettaa dvd.cfm" class="forum_link" target="_blank">HD DVD filmien vuokraamisen.
Viestiä on muokattu sen lähettämisen jälkeen. Viestiä on muokattu viimeksi 18.11.2008 @ 09:28

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD